**5 клас Домашна работа – 3 учебна седмица**

**Български език**

*Задча 1. Моля, оградете верния отговор.*

1. **Кои са двете условия, за да имаме текст?** *Въпросът има 2 верни отговора.*

а. Изреченията в текста да са повече от три.

б. Изреченията в текста да са свързани граматически вярно.

в. Изреченията в текста да са съобщителни.

г. Изреченията в текста да са свързани по смисъл.

**2. За кой термин се отнася определението „започва на нов ред с отстъп навътре“?**

а. микротема б. ключови думи

в. подтема г. абзац

**3. На кой ред са записани ключови думи от текста?**

**Бабата на Яна прави много вкусна баница. През ваканцията Яна реши, че иска да се научи и тя да я прави. Най-сложната част се оказа точенето на кори. Корите трябва да се точат с тънка точилка, за да станат много фини. Така баницата става вълшебна.**

а.баница, точене, кориб.баница, точилка, брашнов.Яна, бабата, баницаг.ваканция, прави, кори

*Задача 2. Моля напишете кратък текст, в който описвате любимата си книга. Съобразете писмената си работа с изискванията в задача 1 и плана, който направихме в клас. Работата ви трябва да съдържа поне 2 абзаца и 2 подтеми. Подчертайте ключовите думи.*

*Задача 3. Моля прочетете откъса:*

**Произход на света и боговете според древногръцката митология**

 **Сътворението**

 В началото съществувал само вечният, безграничен и тъмен Хаос. В него се криел изворът на живота на света. Всичко възникнало от безграничния Хаос – целият свят и безсмъртните богове. От Хаоса произлязла и богинята Земя – Гея. Широко се разстлала тя, силна, даваща живот на всичко, което живее и расте върху нея. А далеч под земята, тъй далеч, както е далеч от нас необятното светло небе, на неизмерима дълбочина се родил мрачният Тартар – ужасна бездна, запълнена с вечна тъма. От Хаоса, извор на живота, се родила и могъщата сила, всичко оживотворяващата Любов – Ерос. Започва да се създава светът. Безграничният Хаос родил вечния Мрак – Ереб, и тъмната Нощ – Нукта. А от Нощта и Мрака произлезли вечната Светлина – Етер, и радостният, светъл Ден – Хемера.
 Светлината се разляла по света и започнали да се редуват нощта и денят. Могъщата, благодатна Земя родила безкрайното синьо Небе – Уран, и Небето се изпънало над Земята. Гордо се издигнали към него високите Планини, родени от Земята, и широко се разляло вечно шумящото Море. От майката Земя са родени Небето, Планините и Морето, баща те нямат. Уран – Небето – се възцарил в света. Той се оженил за благодатната Земя – Гея. Уран и Гея (Небето и Земята) имали шестима синове и шест дъщери – могъщите, страшни титани.

 *Следва продължение......*